( 28 ) 



bonnes meurs. Madame sa mère s'i trouva présante, laquelle aussi taust 

 mit son interprétation et jugemant sur les dictes lettres qu'elle condamna 

 en ses propres mots : que s'estoient lettres de balle et de douzaines... Et 

 en ce desdin elle me renvoia les lettres et me manda que je luy ren- 

 voiasse selles de son fils et qu'elle y vouloit respondre. Elle ne peult voir, 

 ne sanlir chause qui vienne ou soit du roy. Voilà, Monsieur, pourquoy je 

 y suis mal veu et che qui faict aussi que je y vis avee tous les desplaisir et 

 malcontantemcnt qui se peult panser, ne croire, et d'autant plus de voir 

 comme se petit prince est conduit, servi et traictié, qui faict horeuretpitié 

 d'aultre part à sens qui en sont informés, que je crois estre tout le monde 

 puisqu'on l'escript de Roume et de Venise. Je trouve qu'il importe gran- 

 demand à la dignité du roy de pourvoir qu'il soit mieuls servi, en se qui 

 regarde se geune prince, qu'il n'a esté jusques issi. Sa Magesté y faict 

 la despanse et a monstre avoir un fort grand soing de luy; et fault aussy 

 qu'elle monstre que s'est pour s'en valoir à tamps et s'en servir selon 

 qu'il en réusira capable et n'y perdre, qui poura, l'huille que l'on y em- 

 ploie. Je tiens pour moy que s'il est bien conduict, que Sa Magesté en 

 aura contantcment; mais, comme il a esté ménagé jusque à sete heure, s'il 

 n'y est pourveu bien taust, j'ay grand peur qu'il demoura court et au 

 blasme et mespris de seuls qui auront la charge de son éducation... Je 

 vous envoie un petit abrégé du désordre de sete maison et se qu'il me 

 samble se deveroit faire pour la réformer.... Sur les lettres du roy sete 

 famé a vouleu piqué M. d'Ancourt, luy disant que vous ne parliés poinct 

 de luy j)arse qu'il estoit hugenot, mais bien du précepteur qui est catho- 

 lique. Quant à moy, je ne say pas enquore se qu'elle est. Le dict sieur 

 d'Ancourt la connocst. Il est sage et très-bon serviteur du roy. Je ne 

 vouldrois importuner Sa Magesté; mais pour la bien servir et faire se que 

 je doibs à ses commandements, à ma consianse et honneur, je lui doibs 

 donner conte de se qui regarde et touche le jeune prince, vous suppliant 

 ne me tenir pour importun en sete affaire, croiant estre de très-grande 

 importance et tel que vous seul en estes quapable de représanter à Sa 

 Magesté de qui despant de mal ou de bien à la conduicte et bonne éduca- 

 tion de se prince... 



Et plus bas : 



Monsieur, je oublies à vous faire souvenir que tous seuls qui sont en la 

 chambre du prince, sont tous hugenos, et tout le reste de la famille assés 

 insolants, mais jans de peu. 



